7. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 131/4500 της 6/14 Δεκ. 1972  (ΦΕΚ Β΄ 1096) Περί αυξήσεως των υπό του Ταμείου Επικουρικής Ασφαλίσεως Υπαλλήλων Ραδιοφωνίας και Τουρισμού παρεχομένων τακτικών περιοδικών βοηθημάτων. Έχοντες υπ΄ όψιν: 1)Τας διατάξεις της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 2)Τας διατάξεις του άρθρ. 39 του υπ΄ αριθ. 40/1972 Β.Δ/τος «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων». 3)Την γνώμην του Διοικητικού Συμβουλίου του Ταμείου Επικουρικής Ασφαλίσεως Υπαλλήλων Ραδιοφωνίας και Τουρισμού, διατυπωθείσαν κατά την υπ΄ αριθ. 369/12.7.72 συνεδρίασιν αυτού. 4)Την υπ΄ αριθ. 279/17.11.72 απόφασιν της Επιτροπής Οικονομικών Υποθέσεων, αποφασίζομεν: Από της 1ης Ιαν. 1973 αυξάνονται τα υπό του Ταμείου Επικουρικής Ασφαλίσεως Υπαλλήλων Ραδιοφωνίας και Τουρισμού καταβαλλόμενα τακτικά περιοδικά βοηθήματα ως ακολούθως: α)Βοηθήματα ων η έναρξις εμπίπτει εις το χρονικόν διάστημα μέχρι 31.12.1968, κατά ποσοστόν 20%. β)Βοηθήματα ων η έναρξις εμπίπτει εντός του έτους 1969, κατά ποσοστόν 15%. γ)Βοηθήματα ων η έναρξις εμπίπτει εντός του έτους 1970, κατά ποσοστόν 10%. δ)Βοηθήματα ων η έναρξις εμπίπτει εντός του έτους 1971, κατά ποσοστόν 5%. (Αντί για τη σελ. 932,07(γ) Σελ. 932,07(δ) Τεύχος Ε112-Σελ. 41 Ταμείο Επικ.Ασφαλίσεως και Πρόνοιας Προσ/κού Ε.Ρ.Τ. Τ. 39.Κ.α.6-7 